钦定古今图书集成/历象汇编/乾象典/第070卷 > 《晋书》 > 《天文志》
## 钦定古今图书集成/历象汇编/乾象典/第070卷 > 《晋书》 > 《天文志》

东海气如员簦附汉河水气如引布，江汉气劲如杼，
济水气如黑㹠，渭水气如狼白尾，淮南气如白羊，少
室气如白兔青尾，恒山气如黑牛青尾，东陲气如树，
西陲气如室屋，南陲气如阇台，或类舟船。

韩云如布，赵云如牛，楚云如日，宋云如车，鲁云如马，
卫云如犬，周云如车轮，秦云“如行人”，魏云如鼠，郑云
“如绛衣，越云如龙，蜀云如囷。”

凡候气之法，气初出时，若云非云，若雾非雾，髣髴若
可见。初出森森然，若桑榆上高五六尺者，是千五百
里外。平视则千里。举目望即五百里；仰瞻中天，即百
里内。平望桑榆间二千里；登高而望，下属地者，三千
里。